പുതിയ ഫണ്ട് ഓഫറുമായി കാനറ റോബെക്കോ മ്യൂച്വല് ഫണ്ട് കൊച്ചി: കാനറ റോബെക്കോ അസറ്റ് മാനേജ്മെന്റ് കമ്ബനി ലിമിറ്റഡ്, വാല്യു ഫണ്ടായ പുതിയ ഫണ്ട് ഓഫര് എന്എഫ്ഒ പ്രഖ്യാപിച്ചു. മൂല്യനിക്ഷേപത്തെ അടിസ്ഥാനമാക്കിയ ഒരു ഓപ്പണ് എന്ഡഡ് ഇക്വിറ്റി സ്കീമാണിത്. അര്ഹതയുള്ളതിനേക്കാള് കുറഞ്ഞ വിലയ്ക്ക് വ്യാപാരം നടക്കുന്നതും, ഭാവിയില് യഥാര്ഥ മൂല്യം ആളുകള് തിരിച്ചറിയുകയും ചെയ്യുമെന്ന് പ്രതീക്ഷിക്കുന്ന ബിസിനസുകളിലാണ് ഈ ഫണ്ട് നിക്ഷേപിക്കുന്നത്. ഓഗസ്റ്റ് 13ന് ആരംഭിച്ച കാനറ റോബെക്കോ വാല്യൂ ഫണ്ട് എന്എഫ്ഒ, ഓഗസ്റ്റ് 27ന് അവസാനിക്കും. 2021 സെപ്റ്റംബര് 6 മുതല് നിലവിലുള്ള നിക്ഷേപങ്ങള്ക്കായി ഈ പദ്ധതി വീണ്ടും തുറക്കും. എന്എഫ്ഒയിലെ ഏറ്റവും കുറഞ്ഞ നിക്ഷേപ തുക 5,000 രൂപയും, അതിനുശേഷം ഒരു രൂപയുടെഗുണിതങ്ങളുമാണ്. ലമ്ബ്സം നിക്ഷേപകര്ക്കും, പ്രതിമാസ എസ്ഐപികള്ക്കും 1000 രൂപയും, അതിനുശേഷം ഒരു രൂപയുടെ ഗുണിതങ്ങളും ആയിരിക്കും കുറഞ്ഞ നിക്ഷേപ തുക. എസ് ആന്ഡ് പി ബിഎസ്ഇ 500 ടിആര്ഐ ആയിരിക്കും കാനറ റോബെക്കോ വാല്യു ഫണ്ടിന്റെ ബെഞ്ച്മാര്ക്ക്. ഇക്വിറ്റീസ് ഫണ്ട് മാനേജറായ വിശാല് മിശ്രയാണ് കാനറ റോബെക്കോ വാല്യു ഫണ്ട് കൈകാര്യംചെയ്യുന്നത്. കാനറ റോബെക്കോ വാല്യു ഫണ്ട് മൂല്യം അണ്ടര്വാല്യൂഡായ സ്റ്റോക്കുകളില് നിക്ഷേപിക്കുന്നതിനാല് ഇത് സുരക്ഷിതത്വം നല്കുകയും, മൂല്യംകുറയുന്നതിന്റെ റിസ്ക്ക് കുറയ്ക്കുകയും ചെയ്യുമെന്ന് സെയില്സ്, മാര്ക്കറ്റിങ് മേധാവി മോഹിത് ഭാട്ടിയ പറഞ്ഞു.